b'\n_START_ARTICLE_\nPagbububuyog\n_START_PARAGRAPH_\nAng pagbububuyog o apikultura (Ingles: beekeeping, apiculture, mula sa Latin na apis = bubuyog) ay ang pag-aalaga ng mga bubuyog na pukyutan. Ang apiarista, mambububuyog, o tagapangasiwa ng alagaan ng pukyutan ay ang nag-aalaga ng mga bubuyog na pukyutan upang makapag-ani ng pulot-pukyutan at pagkit na galing sa bahay ng pukyutan, upang dumaan sa proseso ng polinasyon ang mga pananim, o upang makapagparami ng mga bubuyog na maipagbibili sa ibang mga tagapag-alaga ng mga bubuyog na pukyutan. Tinatawag na apiyaryo o bakurang pambubuyog ang lokasyon kung saan inaalagaan ang mga bubuyog. Sa malawak na kahulugan, ang apikultura ay ang maka-agham na paraan ng pag-aalaga ng mga kulisap na makagagawa ng pulut-pukyutan at pagkit.'